15. ΑΠΟΦΑΣΗ ΥΠΟΥΡΓΩΝ ΕΘΝ. ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. Δ3/Γ/34529/11548 της 10/10 Οκτ. 1989 (ΦΕΚ Β΄ 784) Τροποποίηση της τριμερούς Υπουργικής απόφασης Δ2/Β/42295/1558/12.11.1979 (ανωτ. αριθ. 10). Έχοντας υπόψη: 1.Τις διατάξεις του Ν.Δ. 714/70 περί Οργανώσεως της Υπηρεσίας Πολιτικής Αεροπορίας (ΥΠΑ), όπως τροποποιήθηκε μεταγενέστερα και με τον Νόμ. 1340/83. 2.Τις διατάξεις του Νόμ. 1815/88 περί κυρώσεως του Κώδικα Αεροπορικού Δικαίου. 3.Τις διατάξεις του Π.Δ. 56/89 περί Οργανισμού της ΥΠΑ. 4.Τις διατάξεις του άρθρ. 31 του Νόμ. 1473/84. 5.Τις διατάξεις του άρθρ. 2 του Νόμ. 953/79, περί του τέλους Αεροπορικών Ταξιδίων Εξωτερικού (ΤΑΤΕ) και άλλων διατάξεων (ΦΕΚ 175/Α/3.8.79). 6.Την απόφαση Δ2/Β/42295/1558/12.11.1979 περί του τέλους αεροπορικών ταξιδίων εξωτερικού (ΤΑΤΕ), καθώς και τις αποφάσεις Δ3/Γ/10893/369/ 30.3.1989, περί αναπροσαρμογής αερ/κών ταξιδίων εξωτερικού (ΤΑΤΕ) και Δ3/Γ/5396/966/12.2.1986 περί αναπροσαρμογής του ΤΑΤΕ και ενοποίησης διατάξεων σχετικών αποφάσεων. 7.Την αριθ. ΓΛΚ/143903/4367/24.1.84 απόφαση του Υπουργείου Οικονομικών, περί είσπραξης εσόδων του Δημοσίου που προέρχονται από την ΥΠΑ. 8.Το με αριθ. 1268/28.12.88 έγγραφο της Νομικής Δ/νσης του Υπουργείου Μεταφορών και Επικοινωνιών. 9.Την αριθ. Δ2/Α/43103/1501/4.12.86 (ΦΕΚ 853/Β/8.12.86), απόφαση κ. Δ/ΥΠΑ περί μεταβιβάσεως αρμοδιοτήτων και δικαιώματος υπογραφής με εντολή Διοικητή στους Υποδιοικητή, Δ/ντές, Τμηματάρχες και τους λοιπούς προϊσταμένους Οργανικών Μονάδων της ΥΠΑ (άρθρ. 28 παρ. 7), αποφασίζουμε: 1.Τροποποιούμε την απόφαση με αριθ. Δ2/Β/ 42295/1558/12.11.1979 περί του Τέλους Αερ/κών Ταξιδίων Εξωτερικού (ΤΑΤΕ), ως προς την παρ. 4 αυτής την οποία καθορίζουμε ως ακολούθως: «Κάθε υπόχρεος για την καταβολή του τέλους αεροπορικών ταξιδίων εξωτερικού (ΤΑΤΕ) καταβάλει το οφειλόμενο ποσό χρημάτων στην Τράπεζα της Ελλάδος στον ειδικό λογαριασμό της ΥΠΑ Νο 234134/5 εντός ορισμένης προθεσμίας εξόφλησης. Η προθεσμία εξόφλησης ορίζεται σε: α.15 ημερολογιακές ημέρες από της ημερομηνίας βεβαιώσεως του εσόδου και τελικής υπογραφής του τιμολογίου από τον Διευθυντή του Λογιστικού και Εφοδιαστικού Κέντρου της ΥΠΑ, (ΛΕΚ/ΥΠΑ), για τιμολόγια των οποίων οι παραλήπτες βρίσκονται στην Ελλάδα. β.20 ημερολογιακές ημέρες από της ημερομηνίας βεβαιώσεως του εσόδου και τελικής υπογραφής του τιμολογίου από τον Διευθυντή του Λογιστικού και Εφοδιαστικού Κέντρου της ΥΠΑ, (ΛΕΚ/ΥΠΑ), για τιμολόγια των οποίων οι παραλήπτες βρίσκονται στο εξωτερικό και η αποστολή τους γίνεται ταχυδρομικά (συστημένα). -Ο καθορισμός και η αναγραφή στα τιμολόγια της προθεσμίας εξόφλησης γίνεται από το αρμόδιο τμήμα του Λογιστικού και Εφοδιαστικού Κέντρου της ΥΠΑ, (ΛΕΚ/Β), σύμφωνα με τα προαναφερόμενα. -Από την επομένη ημέρα από την οποία οι βεβαιωθείσες κατά τα ανωτέρω οφειλές από τέλη αεροπορικών ταξιδίων εξωτερικού (ΤΑΤΕ) καθίστανται ληξιπρόθεσμες επιβάλλονται επ’ αυτών τόκοι υπερημερίας εκ 2% για κάθε μήνα καθυστέρησης, λαμβανομένου του μήνα αδιαιρέτως και εις το ακέραιο. -Στην περίπτωση που οι υπόχρεοι για την καταβολή του τέλους αεροπορικών ταξιδίων εξωτερικού (ΤΑΤΕ), δεν έχουν γνωρίσει στην ΥΠΑ την διεύθυνσή τους ή νόμιμο εκπρόσωπό τους στην Ελλάδα για την αποστολή και εξόφληση των σχετικών εντολών πληρωμής, η είσπραξη των οφειλών τους γίνεται επιτόπια στους Αερ/νες από τους αρμοδίους υπαλλήλους της ΥΠΑ. -Επίσης επιτόπια θα γίνεται η καταβολή του τέλους στις περιπτώσεις ιδιωτικών αερ/φών καθώς και σε οποιεσδήποτε άλλες περιπτώσεις ήθελε κριθεί τούτο αναγκαίο κατά την απόλυτο κρίση της ΥΠΑ, των περιπτώσεων αυτών καθοριζομένων με αποφάσεις της ΥΠΑ. 2.Κατά τα λοιπά ισχύει ως έχει η ως άνω τροποποιούμενη απόφαση με αριθ. Δ2/Β/42295/1558/ 12.11.1979. Η απόφαση αυτή να δημοσιευθεί στην Εφημερίδα της Κυβερνήσεως και να ανακοινωθεί σε όλους τους ενδιαφερόμενους καθώς και στις αγγελίες του εγχειριδίου αεροναυτιλιακών πληροφοριών (A.I.P. GREECE). (Αντί για τη σελ. 642,03) Σελ. 642,03(α) Τεύχος 1145-Σελ. 103 Τέλη Αεροπορικών ταξιδίων 38.Μ.γ.15 